
Λήψη ειδικών μέτρων για τους καρπούς με κέλυφος και τα 
χαρούπια σε εφαρμογή του ΚΑΝ (ΕΟΚ) 769/89 του 
Συμβουλίου που τροποποιεί τον ΚΑΝ (ΕΟΚ) 1035/72 
του Συμβουλίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 22 παρ. 3 του Ν. 992/79 «περί οργανώ- 
σεως των Διοικητικών υπηρεσιών δια την εφαρμογή της 
Συνθήκης προσχώρησης της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (ΦΕΚ 280Α/21.12.79). 

2. Το άρθρο 1 παρ. 1,2, 3 και 5 του Ν. 1338/83 «Εφαρ¬ 
μογή του Κοινοτικού δικαίου» (ΦΕΚ 34/^17.3.83), όπως 
τροποποιήθηκε και συμπληρώθηκε με το άρθρο 6 του Ν. 
1440/1984 «Συμμετοχή της Ελλάδος στο κεφάλαιο στα 
απσθεματικά και στις προβλέψεις της Ευρωπαϊκής Τρά¬ 
πεζας επενδύσεων, στο κεφάλαιο της Ευρωπαϊκής Κοινό¬ 
τητας, Ανθρακας και Χάλυβας του Οργανισμού ΕΥΡΑ- 
ΤΟΜ» (ΦΕΚ 70Α/21.5.1984). 

3. Τον ΚΑΝ (ΕΟΚ) 789/89 του Συμβουλίου σχετικά με 
τη θέσπιση ειδικών μέτρων για τους καρπούς με κέλυφος 
και τα χαρούπια καθώς και με την τροποποίηση του ΚΑΝ 


(ΕΟΚ) 1035/72 περί κοινής οργανώσεως της αφοράς 
στον τομέα των οπωροκηπευτικών. 

4. Τον ΚΑΝ (ΕΟΚ) 790/89 του Συμβουλίου σχετικά με 
τον καθορισμό της κατ’ αποκοπή συμπληρωματικής ενί¬ 
σχυσης για τη σύσταση σργανώσεων παραγωγών, καθώς 
και του κατωτάτου ορίου της ενίσχυσης για τη βελτίωση 
της ποιότητας και της εμπορίας του τομέα των καρπών με 
κέλυφος και τα χαρούπια, όπως αυτός τροποποιήθηκε 
από τους Καν (ΕΟΚ) 2145/91 και 832/92 του Συμβου¬ 
λίου. 

5. Τον εφαρμοστικό ΚΑΝ (ΕΟΚ) 2159/89 της Επιτρο¬ 
πής περί «καθορισμού των λεπτομερειών εφαρμογής των 
ειδικών μέτρων για τους καρπούς με κέλυφος και τα χα¬ 
ρούπια που προβλέπονται στον τίτλο Να του ΚΑΝ (ΕΟΚ) 
1035/72 του Συμβουλίου, «όπως αυτός τροποποιήθηκε 
από τους Καν. (ΕΟΚ 3403/89 της Επιτροπής, Καν (ΕΟΚ) 
1304/01 της Επιτροπής, Καν (ΕΟΚ) 2286/91 της Επιτρο¬ 
πής, Καν (ΕΟΚ) 3746/91 της Επιτροπής και Καν (ΕΟΚ) 
1461/92 της Επιτροπής. 

6. Την απόφαση της Επιτροπής Τιμών και Εισοδημάτων 
με αριθμό 1386/26.7.90 και 

7. Την αναγκαιότητα της εφαρμογής των ανωτέρω Κοι¬ 
νοτικών Κανονισμών και στην Ελλάδα, έχοντας επίσης ως 
στόχο να δώσουμε τις παρακάτω αναγκαίες πληροφορίες, 
διευκρινίσεις και οδηγίες, αποφασίζουμε: 

Α. ΦΟΡΕΙΣ ΕΝΗΜΕΡΩΣΗΣ, ΚΑΙ ΣΥΝΤΟΝΙΣΜΟΥ: 

1. Οι Δ/νσεις Γεωργίας και τα Γ.Γ.Α., στην διοικητική 
περιφέρεια των οποίων υπάρχει καλλιέργεια και άλλη οι¬ 
κονομική δραστηριότητα παραγωγής και εμπορίας των 
καρπών με κέλυδος (αμυγδάλων, φουντουκιών, φυστικιών 
Αιγίνης, καρυδιών) ή και χαρουπιών, οφείλουν να ενημε¬ 
ρώσουν τους παραγωγούς, τους συνεταιριστικούς και 
συνδικαλιστικούς φορείς των παραγωγών για την ωφελι¬ 
μότητα που θα έχουν από την ίδρυση των ομάδων παρα¬ 
γωγών και την υλοποίηση των ανωτέρω κοινοτικών κανονι¬ 
σμών. 

2. Οι Δ/νσεις Γεωργίας θα αναφέρουν στην Δ/νση ΠΑΠ 
Δενδροκηπευτικής στις 30/6 και 31/12 κάθε χρόνο τα 
αποτελέσματα των προσπαθειών τους, καθώς και την 
Ιδρυση, ή μη νέων ομάδων παραγωγών που έχουν ως αντι¬ 
κείμενο τους ξηρούς καρπούς και τα χαρούπια. 

Β. ΔΙΚΑΙΟΥΧΟΙ ΟΙΚΟΝΟΜΙΚΩΝ ΕΝΙΣΧΥΣΕΩΝ - 
ΠΡΟΫΠΟΘΕΣΕΙΣ 

1. Προβλέπεται η χορήγηση οικονομικών ενισχύσεων 

στις Οργανώσεις και Ενώσεις παραγωγών, οι οποίες θα 
ονομάζονται στο εξής «Οργανώσεις Παραγωγών», των 
οποίων η οικονομική δραστηριότητα αφορά την παραγωγή 
και την εμπορία των καρπών με κέλυφος (αμυγδαλών, 
φουντουκιών, φυστικιών Αιγίνης, καρυδιών) ή και χαρου¬ 
πιών με σκοπό τη βελτίωση των όρων παραγωγής και 
εμπορίας. 

2. Οι προβλεπόμενες οικονομικές ενισχύσεις χορηγού¬ 
νται 9τις Οργανώσεις Παραγωγών που έχουν αποτελέσει 
αντικείμενο ειδικής αναγνώρισης από τις αρμόδιες Επι¬ 
τροπές Ειδικής Γεωργικής Αναγνώρισης και αφού παρου¬ 
σιάσουν πρόγραμμα (σχέδιο) για την βελτίωση της ποιότη¬ 
τας, της εμπορίας και που θα τύχει έγκρισης αρμοδίως. 

2.1. Για να αναγνωρισθεί μία Οργάνωση ως Ομάδα Πα¬ 
ραγωγών ξηρών καρπών με κέλυφος ή και χαρουπιών, 
εκτός των προϋποθέσεων που αναφέρονται στον Καν 
(ΕΟΚ) 1035/72 και το Π.Δ. 36/86, απαιτούνται και συ¬ 
μπληρωματικές προϋποθέσεις ως εξής: 

α. Τα μέλη της, να πληρούν τις υποχρεώσεις που ανα- 
φέρονται στην παρούσα εγκύκλιο και στους σχετικούς κα¬ 
νονισμούς. 

β. Να θέτει στη διάθεση των μελών της τα κατάλληλα 
τεχνικά μέσα για την προετοιμασία της πώλησης και ιδίως 
την αποθεματοποίηση και συσκευασία των προϊόντων. 

γ. Το καταστατικό της να περιλαμβάνει: 

- Την υποχρέωση των μελών να πωλούν όλη την παρα¬ 
γωγή των καρπών με κέλυφος ή και χαρουπιών μέσω της 
οργάνωσης. 

- Διατάξεις που αποσκοπούν να διασφαλίσουν στους 
παραγωγούς τον έλεγχο της οργάνωσης και των αποφά¬ 
σεων που λαμβάνονται απ’ αυτούς. 

- Διατάξεις που αποσκοπούν στην ποινική κύρωση κάθε 

παράβασης των κανόνων που θεσπίζει η οργάνωση εκ μέ¬ 
ρους των παραγωγών εταίρων; - ~ -- 

- Τα μέλη τους να παραμένουν στην οργάνωση τουλάχι¬ 
στον μία τριετία και να ανακοινώνουν την αποχώρησή τους 
τουλάχιστον ένα χρόνο πριν. 

- Διατάξεις που αφορούν τις συνεισφορές των μελών 
για την διασφάλιση της λειτουργίας της Οργάνωσης Παρα¬ 
γωγών. 

δ. Να έχει ελάχιστο αριθμό παραγωγών - μελών και ελά¬ 
χιστο όγκο παραγωγής κατά προϊόν ως ακολούθως: 



Ελάχιστος 

Ελάχιστος 

Προϊόν 

Αριθμός 

Όγκος 


Μελών 

Παραγωγής (τον) 

Αμύγδαλα 

30 

50 

Φουντούκια 

30 

40 

Φυστίκια Αιγίνης 

30 

25 

Κοινά καρύδια 

40 

15 

Χαρούπια 

50 

25 


Σε περίπτωση που η οργάνωση παραγωγών καλύπτει 
περισσότερα από ένα από τα παραπάνω προϊόντα, ο ελάχι¬ 
στος αριθμός μελών και ο ελάχιστος όγκος παραγωγής 
που πρέπει να ληφθεί υπόψη είναι το σύνολο των ελάχι¬ 
στων όγκων και μελών που καθορίζονται για καθένα από 
τα εν λόγω προϊόντα. 

ε. Αναλαμβάνουν γραπτώς την υποχρέωση να παρου¬ 
σιάσουν το σχέδιο βελτίωσης της ποιότητας και της εμπο¬ 
ρίας. 

στ. Τηρούν χωριστά λογιστά βιβλία για τις δραστηριότη¬ 
τες σχετικά με τα προϊόντα για τα οποία έχει αναγνωρισθεί 


η Οργάνωση Παραγωγών, πέραν των προβλεπομένων από 
τον Κώδικα Φορολογικών Στοιχείων (Κ.Φ.Σ.) σύμφωνα με 
τις ισχύουσες εθνικές διατάξεις. 

ΕΝΙΣΧΥΣΕΙΣ 

Οι οικονομικές ενισχύσεις που χορηγούνται στις Ανα¬ 
γνωρισμένες Οργανώσεις Παραγωγών καθορίζονται ως 
εξής: 

1. ΕΝΙΣΧΥΣΗ ΓΙΑ ΤΗ ΣΥΣΤΑΣΗ ΚΑΙ ΛΕΙΤΟΥΡΓΙΑ 
ΤΩΝ ΟΡΓΑΝΩΣΕΩΝ ΠΑΡΑΓΩΓΩΝ 

1.1. Ενίσχυση της Οργάνωσης για 5 χρόνια με βάση τις 
προϋποθέσεις που προβλέπονται στο άρθρο 14 του βασι¬ 
κού ΚΑΝ (ΕΟΚ) 1035/72. Συγκεκριμένα χορηγείται το 
5%, 5%, 4%, 3%, 2% αντίστοιχα κατ’ έτος που είναι το 
αντίστοιχο ποσοστό της αξίας της παραγωγής που τίθεται 
στο εμπόριο μέσω της Οργάνωσης Παραγωγών και μέχρι 
κάλυψης των εξόδων λειτουργίας (ενοίκια γραφείου, απο¬ 
θηκών, είδη συσκευασίας, μισθός λογιστή κ.λπ.)· 

Το ανωτέρω ποσό καλύπτεται κατά 50% από Κοινοτική 
συμμετοχή και 50% από εθνική συμμετοχή. 

1 . 2 . Για δύο χρόνια μία κατ’ αποκοπή συμπληρωματική 
οικονομική ενίσχυση στις Οργανώσεις Παραγωγών, το 
ύψος της οποίας εξαρτάται από το μέγεθος της εμπορευ¬ 
όμενης μέσω της Οργάνωσης Παραγωγών ποσότητας 
καρπών με κέλυφος ή και χαρουπιών υπολογίζεται βάσει 
των ποσοτήτων που πράγματι πωλήθηκαν κατά την διάρ¬ 
κεια της πρώτης περιόδου εμπορίας που έπεται της ημε¬ 
ρομηνίας της Ειδικής αναγνώρισης και καθορίζεται ως 
εξής: 

60 ΕΟυ/τον. για ποσότητα μικρότερη από 1.000 τόν. 

70 ΕΟυ/τον. για ποσότητα από 1.000 έως 2.000 τόν. 

75 ΕΟυ/τον. για ποσότητα που υπερβαίνει τους 2.000 
τόν. 

Απαραίτητη προϋπόθεση για την χορήγηση της συμπλη¬ 
ρωματικής ενίσχυσης είναι_η υποβολή σχεδ^υ βελτίωσης 
ποιότητας (μέσω μετατροπής των ποικιλιών ή καλλιεργητι¬ 
κής βελτίωσης) και της εμπορίας. 

Η ενίσχυση καταβάλλεται στο τέλος της πρώτης και της 
δεύτερης περιόδου εμπορίας μετά την αναγνώριση της 
Ομάδας Παραγωγών. Οι ποσότητες που λαμβάνονται 
υπόψη για τον υπολογισμό της ενίσχυσης είναι εκείνες 
που αφορούν τους καρπούς μαζί με το κέλυφος και για τα 
χαρούπια εκείνες που αφορούν τους καρπούς μαζί με τον 
λοβό. 

- Οι χορηγούμενες ενισχύσεις 1.1. και 1.2. καταβάλλο¬ 
νται από το Ευρωπαϊκό Γεωργικό Ταμείο Προσανατολι¬ 
σμού και Εγγυήσεων - Τμήμα Προσανατολισμού μέχρι του 
ύψους του 50%. 

2. ΕΝΙΣΧΥΣΗ ΓΙΑ ΤΗ ΔΗΜΙΟΥΡΓΙΑ ΚΕΦΑΛΑΙΟΥ 
ΚΙΝΗΣΗΣ 

- Ειδική ενίσχυση για ένα χρόνο στις Οργανώσεις Παρα¬ 
γωγών για τη δημιουργία κεφαλαίου κίνησης. 

- Το κεφάλαιο κίνησης έχει σαν στόχο, αφενός να ρυθ¬ 
μίσει την προσφορά εξασφαλίζοντας την χρηματοδότηση 
της αποθεματοποίησης που είναι απαραίτητη για μια κα¬ 
τάλληλη διάθεση των προϊόντων στην αγορά και αφετέ¬ 
ρου, να επιτρέψει τη βελτίωση της συσκευασίας για καλύ¬ 
τερη εμπορία των προϊόντων. Με την βοήθεια του κεφα¬ 
λαίου αυτού, η Οργάνωση Παραγωγών χρηματοδοτεί ειδι¬ 
κότερα την αποθεματοποίηση, τη διαλογή, τη θραύση και 
τη συσκευασία. 

Η ειδική ενίσχυση καλύπτεται ως εξής: 

Ε.Ο.Κ. 45%. 

Κ - Μ 10%. 

Ο.Π. 45%. 

Η συνολική συμμετοχή Ε.Ο.Κ. - Κ.Μ. δεν μπορεί να 
υπερβαίνει το 16,5% της αξίας της παραγωγής που διατί¬ 
θεται στο εμπόριο από την Οργάνωση Παραγωγών κατά 
την διάρκεια μιας περιόδου εμπορίας. 

Η αξία της παραγωγής που διατίθεται στο εμπόριο κα¬ 
θορίζεται βάσει του ετήσιου όγκου του προϊόντος που 
πράγματι πουλήθηκε κατά τη διάρκεια μιας περιόδου 
εμπορίας και των μέσων τιμών στην παραγωγή που ελή- 
φθησαν κατά τη διάρκεια της ίδιας περιόδου εμπορίας. 

Η Οργάνωση για να λάβει την ειδική ενίσχυση για την δη¬ 
μιουργία κεφαλαίου κίνησης πρέπει να γνωστοποιήσει 
στην Δ/νση Γεωργίας: 

α) Τη δομή του κεφαλαίου κίνησης (ίδιο κεφάλαιο, τρα¬ 
πεζικός δανεισμός κ.λπ.) και τη συμμετοχή της οργάνω¬ 
σης στο εν λόγω κεφάλαιο. 

β) Τις λεπτομέρειες χρηματοδότησης του κεφαλαίου κί¬ 
νησης ώστε να εξασφαλίζεται η κανονική λειτουργία του 
για την πραγματοποίηση των στόχων που αναφέρονται 
στην παρ.1, προσκομίζοντας αποκόμματα ξεχωριστού 
τραπεζικού λογαριασμού. 

γ) Τα δικαιολογητικά έγγραφα που αποδεικνύουν την 
αξίας της παραγωγής που διατίθεται στο εμπόριο: 

- κατά την διάρκεια της πρώτης περιόδου εμπορίας 
μετά την ημερομηνία της ειδικής αναγνώρισης ή 

- κατά περίπτωση κατά τη διάρκεια μιας άλλης περιό¬ 
δου εμπορίας μεταγενέστερης της αναγνώρισης. 

3. ΕΝΙΣΧΥΣΗ ΓΙΑ ΕΝΕΡΓΕΙΕΣ ΠΡΟΩΘΗΣΗΣ 

- Για μια περίοδο δεκαετίας δίνεται οικονομική ενί¬ 
σχυση για την υλοποίηση του σχεδίου βελτίωσης της καλ¬ 
λιέργειας και της εμπορίας ξηρών καρπών ή και χαρουπιών 
των μελών της Οργάνωσης Παραγωγών. 

Η συμμετοχή στις εν λόγω ενισχύσεις έχει ως εξής: 

Ε.Ο.Κ. 45% 

Κ-Μ10% 

Ο.Π 45% 

Ορίζεται όμως ένα ανώτατο όριο συνδρομής του Κρά¬ 
τους - Μέλους και της Κοινοτικής ενίσχυσης σε συνάρ¬ 
τηση με την έκταση μιάς μη διασκορπισμένης καλλιέρ¬ 
γειας και σε συνάρτηση με ένα ανώτατο ποσό ανά 
στρέμμα. 

Το ανώτατο ποσό ανά στρέμμα και κατ’ έτος καθορίζε¬ 
ται ως εξής: 

- 40,0 ΕΟυ/στρ./έτος για τα πρώτα 5 χρόνια συνολικά ή 
κατ’ έτος. 

- 20 ΕΟυ/στρ. έτος για τα επόμενα 5 χρόνια συνολικά ή 
κατ’ έτος. 

Οι ενισχύσεις αφορούν έκταση το πολύ ίση με το 40% 
της συνολικής έκτακσης του δενδρώνα, που καλύπτεται 
από το σχέδιο βελτίωσης, εκ της οποίας 20% κατ’ ανώ¬ 
τατο όριο τα δύο πρώτα χρόνια της εκτέλεσης του σχεδίου 
και 20% κατ’ ανώτατο όριο τα επόμενα τρία χρόνια. Για τις 
εργασίες που συνδέονται με την εκτέλεση άλλων εργα¬ 
σιών σι οποίες αφορούν το υπόλοιπο τμήμα του δενδρώνα, 
κατά την διάρκεια της δεκαετούς περιόδου, χορηγείται 
ένα ανώτατο ποσό 20 ΕΟυ/στρ. 

4. Οικονσμική ενίσχυση για τη χρηματσδότηση δράσεων 
με τη φροντίδα και την ευθύνη των δικαιούχων του προ¬ 
γράμματος με σκοπό τη βελτίωση της ποιότητας των ξη¬ 
ρών καρπών ή και χαρουπιών, μέσω κυρίως της εκπόνησης 
μελετών αγοράς και την έρευνα νέων χρήσεων, την ανά¬ 


πτυξη νέων μεθόδων συσκευασίας, διάδσση συμβουλών 
για το μάρκετινγκ στους διάφορους οικονομικούς παράγο¬ 
ντες του τομέα και τέλος την οργάνωση και την συμμετοχή 
σε εκθέσεις και σε άλλες εμπορικές εκδηλώσεις. 

Η κοινοτική συμμετοχή ανέρχεται σε 50%. Η οικσνομική 
αυτή ενίσχυση τελεί υπό την προϋπόθεση ότι θα υποβλη¬ 
θεί από τον δικαιούχο σχέδιο ενεργειών προς έγκριση από 
την Επιτροπή της Κοινότητας. 

Οι χορηγούμενες ενισχύσεις 2,3,4 καταβάλλονται από 
το Ευρωπαϊκό Γεωργικό Ταμείο Προσανατολισμού και Εγ¬ 
γυήσεων - Τμήμα Εγγυήσεων. 

Δ. ΔΙΑΔΙΚΑΣΙΑ ΑΝΑΓΝΩΡΙΣΗΣ ΟΡΓΑΝΩΣΕΩΝ 
ΠΑΡΑΓΩΓΩΝ 

-Η ειδική αναγνώριση των Οργανώσεων Παραγωγών 
είναι ανεξάρτητη και δεν εξασφαλίζεται από προγενέ¬ 
στερη αναγνώριση που χορηγείται κατ’ εφαρμογή του άρ¬ 
θρου 13 του ΚΑΝ (ΕΟΚ) 1035/72. 

-Οι ήδη αναγνωρισμένες Οργανώσεις Παραγωγών 
ΚΑΝ (ΕΟΚ) 1035/72 για τους ξηρούς καρπούς, εφόσον 
επιθυμούν να τύχουν των ενισχύσεων τού ΚΑΝ (ΕΟΚ) 
789/89 πρέπει να υποβάλλουν αίτηση στις αρμόδιες Επι¬ 
τροπές για αναγνώρισή τους ως Οργανώσεις Παραγωγών 
σύμφωνα με τσν ανωτέρω κανονισμό και τσν κανονισμό 
(ΕΟΚ 2159/89. 

- Οι Οργανώσεις Παραγωγών που επιθυμούν να ανα- 
γνωρισθούν σύμφωνα με τον ΚΑΝ (ΕΟΚ) 789/89, υποβάλ¬ 
λουν την αίτησή τους στην Οικεία Δ/νση Γ εωργίας, συνσ- 
δευομένη από τα απαιτούμενα δικαιολογητικά βάσει του 
Π.Δ. 36/86 και το υπόδειγμα 1. 

- Η Διεύθυνση Γεωργίας εξακριβώνει την αλήθεια των 
υποβληθέντων στσιχείων και δικαιολογητικών. Σε περί¬ 
πτωση αμφιβολιών ζητούνται συμπληρωματικά στοιχεία 
και πληροφορίες. 

- Η αναγνώριση της Οργάνωσης γίενται μέσα σ’ ένα τρί¬ 
μηνο από την υποβολή της αίτησης με την επιφύλαξη της 
προθεσμίας που δικαιολογείται για τους συμπληρωματι¬ 
κούς ελέγχους. 

- Κάθε χρόνο μέχρι τις 31 Οκτωβρίου οι Οργανώσεις 
Παραγωγών ανακοινώνουν στην οικεία Δ/νση Γ εωργίας τις 
ενημερωτικές πληροφορίες του υποδείγματος I. 

- Οι Διευθύνσεις Γ εωργίας στέλνουν κάθε χρόνο και 
μέχρι τις 30 Νοεμβρίου στην Δ/νση ΠΑΠ Δενδροκηπευτι- 
κής - Τμήμα Αμπέλου και Ξηρών Καρπών κατάλογο με τις 
Οργανώσεις Παραγωγών των καρπών με κέλυφος ή και 
χαρουπιών που αναγνωρίστηκαν καθώς και υπόδειγμα I 
συμπληρωμένο. 

Ε. ΕΛΕΓΧΟΣ ΤΩΝ ΟΡΓΑΝΩΣΕΩΝ ΠΑΡΑΓΩΓΩΝ ΤΩΝ 
ΚΑΡΠΩΝ ΜΕ ΚΕΛΥΦΟΣ Ή ΚΑΙ ΧΑΡΟΥΠΙΩΝ 

Η Διεύθυνση Γεωργίας ελέγχει την κανονική λειτουργία 
των Οργανώσεων τουλάχιστον κάθε τρία (3) χρόνια, σύμ¬ 
φωνα με το άρθρο του Π.Δ. 614/81. 

ΣΤ. ΑΝΑΚΛΙΣΗ ΤΗΣ ΑΝΑΓΝΩΡΙΣΗΣ ΤΗΣ ΟΡΓΑΝΩΣΗΣ 
ΠΑΡΑΓΩΓΩΝ 

Η αρμόδια Νομαρχιακή Διεύθυνση Γ εωργίας μπορεί να 
προβεί σε ανάκληση της ειδικής αναγνώρισης όταν διαπι¬ 
στώνει ότι: 

α) δεν τηρούνται οι όροι και οι προϋποθέσεις που τίθε¬ 
νται από ισχύουσα Εθνική και Κοινοτική Νομοθεσία περί 
Οργανώσεων Παραγωγών, 

β) Δεν διαβιβάζονται προς την Οικεία Διεύθυνση Γεωρ¬ 
γίας από την Οργάνωση κάθε χρόνο μέχρι τις 31 Οκτω¬ 
βρίου οι ενημερωτικές πληροφορίες του υποδείγματος I. 

γ) Οι πληροφορίες που διαβιβάζονται είναι εσκεμμένα 
εσφαλμένες. 

Ζ. ΟΡΙΣΜΟΣ ΔΕΝΔΡΩΝΑ 

Δενδρώνας είναι η φυτεία, έκτασης ίσης ή μεγαλύτερης 
των 2 στρεμμάτων, στην οποία δεν παρεμβάλλονται άλλες 
καλλιέργειες ή φυτείες και που δεν διακάπτεται γεωγρα¬ 
φικά. 

Δεν θεωρείται δενδρώνας η απλή σειρά δένδρων καρ¬ 
πών με κέλυφος ή και χαρουπιών που πλαισιώνουν δρό¬ 
μους ή άλλες φυτείες. 

Η. ΕΙΔΗ ΔΡΑΣΤΗΡΙΟΤΗΤΩΝ ΤΟΥ ΠΡΟΓΡΑΜΜΑΤΟΣ 
(ΣΧΕΔΙΟΥ) ΒΕΛΤΙΩΣΗΣ ΤΗΣ ΠΟΙΟΤΗΤΑΣ ΚΑΙ ΤΗΣ 
ΕΜΠΟΡΙΑΣ 

Οι δραστηριότητες που μπορεί να περιλαμβάνει το πρό¬ 
γραμμα βελτίωσης κει το οποίο η Οργάνωση Παραγωγών 
αναλαμβάνει να υλοποιήσει (σε όλους ή σε μερικούς) από 
τους δενδρώνες των μελών είναι οι εξής; 

1. εκρίζωση δένδρων που παράγουν καρπούς με κέλυ¬ 
φος ή και χαρούπια και νέα δενδροφύτευση ή αντικατά¬ 
σταση με άλλες δενδροκαλλιέργειες καρπών με κέλυφος 
ή και χαρουπιών. 

2. Αλλαγή καλλιεργουμένων ποικιλιών. 

3. Βελτίωση των τεχνικών καλλιέργειας (άρδευση και 
κλάδεμα των δενδρώνων, ανανέωση δένδρων, πυκνότητα, 
επιλογή ποικιλίας, επιλογή εμβολίων, κ.λπ.). 

4. Γενετική βελτίωση και πιστοποιήσεις, προώθηση της 
επικονίασης (αναζήτηση νέων υβριδίων, φυτώρια και δεν¬ 
δρώνες που παράγουν μοσχεύματα προοριζόμενα για μα¬ 
ζική επιλογή και κλώνων κ.λπ.). 

5. Προετοιμασία, εμπλουτισμό και βελτίωση του εδά¬ 

φους (αναλύσεις σχετικά με τα βιοχημικά συστατικά του 
εδάφους, βελτίωση των θρεπτικών συστατικών και της γο¬ 
νιμότητας, προετοιμασία του εδάφους)^ _ _ _ 

6. Φυτοϋγειονομική προστασία. 

7. Παροχή στα μέλη της οργάνωσης τεχνικής βοήθειας 
(ανάγκες προσωπικού που συνδέονται με την παραγωγή, 
την κατάρτιση, την εμπορική και διοικητική διαχείριση). 

8. Απόκτηση και χρησιμοποίηση προπαρασκευαστικού 
εξοπλισμού στον τομέα της εμπορίας, της αποθεματοποί¬ 
ησης, της συσκευασίας, καθώς και για την εισαγωγή συ¬ 
στημάτων πληροφορικής και την διαχείριση των αποθεμά¬ 
των. 

-Δραστηριότητες που έχουν ενισχυθεί, στα πλαίσια 
διαρθρωτικών προγραμμάτων (εθνικών ή κοινοτικών) δεν 
εντάσσονται στο παρόν πρόγραμμα. 

θ. ΔΙΑΔΙΚΑΣΙΑ ΥΠΟΒΟΛΗΣ ΚΑΙ ΕΓΚΡΙΣΗΣ ΠΡΟ¬ 
ΓΡΑΜΜΑΤΟΣ (ΣΧΕΔΙΟΥ) ΒΕΛΤΙΩΣΗΣ ΤΗΣ ΠΟΙΟ¬ 
ΤΗΤΑΣ ΚΑΙ ΤΗΣ ΕΜΠΟΡΙΑΣ 

1. Το σχέδιο βελτίωσης καταρτίζεται σύμφωνα με το 
υπόδειγμα II και υποβάλλεται μαζί με τα απαραίτητα δι- 
καιολογητικά. 

2. Το σχέδιο βελτίωσης υποβάλλεται στην οικεία Δ/νση 
Γεωργίας, η οποία μέσα σέ διάστημα 2 μηνών από την 
ημερομηνία υποβολής, είναι υποχρεωμένη να απαντήσει 
στην ενδιαφερόμενη Οργάνωση Παραγωγών για την 
έγκριση ή μη του σχεδίου βελτίωσης. 

Σε περίπτωση που υποβληθεί από την Οργάνωση αί¬ 
τηση τροποποίησης του σχεδίου, το διάστημα των 2 μη¬ 
νών προσμετράται εκ νέου από την ημερομηνία υποβολής 
της τροποποίησης. 

2.1. Η οικεία Δ/νση Γεωργίας θα πρέπει: 

2.1 .α. Να προβεί στους σχετικούς ελέγχους (γραφείου 


και επιτόπιους) για την διαπίστωση της ακρίβειας των πλη¬ 
ροφοριών που έχουν δοθεί σχετικά με την κατάσταση και 
τη σύνθεση των δενδρώνων που ανήκουν στα μέλη της 
Οργάνωσης Παραγωγών. 

2.1 .β. Να εξασφαλίσει την ευθυγράμμιση των στοιχείων 
του σχεδίου βελτίωσης με αυτά του υποδείγματος II και με 
τους στόχους του Κανονισμού. 

2.1 .γ. Να εξετάσει την οικονομική συνοχή, την τεχνική 
ποιότητα του σχεδίου, το βάσιμο των εκτιμήσεων και του 
προγράμματος χρηματοδότησης καθώς και του προγραμ¬ 
ματισμού της εκτέλεσής του. 

2.2. Η Δ/νση Γεωργίας στο τέλος του πρώτου μήνα που 
ακολουθεί από την ημερομηνία υποβολής του σχεδίου 
βελτίωσης από την Οργάνωση, στέλνει στην Δ/νση ΠΑΠ 
Δενδροκηπευτικής - Τμήμα Αμπέλου και Ξηρών Καρπών 
τα σχέδια βελτίωσης τα οποία κρίνει ότι μπορούν να εγκρι- 
θούν στα πλαίσια των κριτηρίων της παραγράφου 2.1.γ. 

2.3. Η Δ/νση Γεωργίας μετά τη λήψη της γνωμάτευσης 
της Ε.Ο.Κ. εγκρίνει ή απαιτεί την τροποποίηση ή απορρί¬ 
πτει το σχέδιο βελτίωσης. 

2.3. α. Σε περίπτωση τροποποίησης του σχεδίου, η χρο¬ 
νική προθεσμία για την εκτέλεση του τροποποιημένου 
προγράμματος δεν μπορεί να υπερβεί την αρχικά προβλε- 
πόμενη. 

2.3. β. Κατά την διάρκεια εκτέλεσης .του προγράμματος 
η Δ/νση Γ εωργίας διασφαλίζει με εκθέσεις που τις απευ¬ 
θύνουν κάθε χρόνο οι Οργανώσεις Παραγωγών και με επί 
τόπου ελέγχους την πορεία εκτέλεσης των εγκεκριμένων 
σχεδίων και τους τεχνοοικονομικούς στόχους καθώς και 
την ακρίβεια των δικαιολογητικών εγγράφων που έχουν 
προσκομισθεί. 

θα πρέπει να διενεργούνται τουλάχιστον δύο (2) επιτό¬ 
πιοι έλεγχοι κατά την διάρκεια εκτέλεσης κάθε σχεδίου 
βελτίωσης. ■ “ “ ” ~ -- 

3. Οι εργασίες εκτέλεσης του προγράμματος δεν μπο¬ 
ρούν να αρχίσουν πριν την έγκρισή του από την Δ/νση Γ ε¬ 
ωργίας. 

4. Οι Δ/νσεις Γ εωργίας διαβιβάζουν στην Δ/νση ΠΑΠ 
Δενδροκηπευτικής - Τμήμα Αμπέλου και Ξηρών Καρπών 
κάθε χρόνο το αργότερο στις 30 Νοεμβρίου - έκθεση ως 
προς την πορεία εκτέλεσης των εγκεκριμένων σχεδίων 
και τα αποτελέσματα των διεξαγόμενων ελέγχων καθώς 
και κάθε χρήσιμη πληροφορία εφόσον προκύπτουν προ¬ 
βλήματα εκτέλεσης, τα οποία ενδέχεται να θέσουν σε κίν¬ 
δυνο την καλή εκτέλεση των υποχρεώσεων που έχουν 
αναληφθεί από τις Οργανώσεις Παραγωγών. 

I. ΕΝΕΡΓΕΙΕΣ ΠΡΟΩΘΗΣΗΣ 

1. Χορηγείται οικονομική ενίσχυση στις ενέργειες προ¬ 
ώθησης που αποσκοπούν στην ανάπτυξη και στην βελτί¬ 
ωση της κατανάλωσης και της χρησιμοποίησης, μέσα στην 
Κοινότητα, των καρπών με κέλυφος ή και των χαρου¬ 
πιών. 

Τέτοιες ενέργειες μπορεί να είναι οι παρακάτω: 

- μελέτες αγοράς 

- αναζήτηση νέων δυνατοτήτων διάθεσης 

- οικονομικές μελέτες επινόησης τρόπος προετοιμα¬ 
σίας και συσκευασίας 

- οργάνωση επαφών ανάμεσα στους διάφορους οικο¬ 
νομικούς φορείς 

-οργάνωση και συμμετοχή σε εκθέσεις και άλλες 
εμπορικές εκδηλώσεις 

- ενέργειες προώθησης διαφορετικές από τις διαφημι- 

στικές ενέργειες 

- έρευνες και δοκιμαστικές ενέργειες στον τομέα της 
κατανάλωσης 

- ειδικές δημοσιεύσεις 

- μελέτες διατροφής καί διαιτητικής. 

2. Για να χορηγηθεί η χρηματοδοτική ενίσχυση από την 
Κοινότητα, οι προτεινόμενες ενέργειες πρέπει: 

- να αποδίδουν ιδιαίτερη έμφαση στην κοινοτική προέ¬ 
λευση των προϊόντων. 

- να καλύπτουν σημαντικό πεδίο δράσης, ως προς την 
κατάσταση της αγοράς και την εξέλιξή της. 

- να παρέχουν εγγυήσεις όσον αφορά την πραγματο¬ 
ποίησή τους 

- να υποβάλλονται είτε από οργανισμό που έχει μια ανα¬ 
γνωρισμένη ειδική τεχνική εμπειρία είτε από ένωση ή 
ομάδα που αντιπροσωπεύει διάφορους επαγγελματικούς 
τομείς ή ενδιαφερόμενες οικονομικές δραστηριότητες 
της Κοινότητας. Οι ενέργειες προτείνονται από οργανι¬ 
σμούς ή ενώσεις ή ομάδες που έχουν την έδρα τους στην 
Κοινότητα. 

2.1. Δεν ενισχύονται οι ενέργειες που κατευθύνονται 
από εμπορικά σήματα ή αναφέρονται σε χώρα ή καθορι¬ 
σμένη περιοχή παραγωγής. 

3. Οι ενέργειες πρέπει να πραγματοποιούνται από τον 
Οργανισμό ή την ένωση ή την ομάδα που παρουσίασε το 
σχέδιο. 

3.1. Οι ενέργειες που αναφέρονται, ενισχύονται μόνο 
εφόσον η πραγματοποίησή τους άρχισε μετά την αποδοχή 
του σχεδίου από τις Κοινοτικές Αρχές (Επιτροπή). 

3.2. Οι γενικές δαπάνες που αφορούν τις ενέργειες 
προώθησης θα συμπεριλαμβάνονται στα όριά του ποσο¬ 
στού που καθορίζεται κατά την σύναψη σύμβασης με τις 
Κοινοτικές Αρχές (Επιτροπή). 

4. Τα Σχέδια ενεργειών (Σ.Σ.) υποβάλλονται στην επι¬ 
τροπή σε δύο (2) αντίγραφα κάθε έτος, το αργότερο στις 
31 Δεκεμβρίου και περιλαμβάνουν τουλάχιστον τα ακό¬ 
λουθα στοιχεία: 

α) Τον τίτλο του σχεδίου, δηλαδή την αναφορά στις επι- 
διωκόμενες ενέργειες της παραγράφου 1. 

β) επωνυμία και μορφή του φορέα που υποβάλλει το 
σχέδιο. 

γ) παρουσίαση σχεδίου έτσι ώστε να εκθέτονται και να 
καθορίζονται ευκρινώς οι στόχοι και η στρατηγική που 
πρέπει ν’ ακολουθηθεί, τα προσδοκώμενα αποτελέσματα 
στον τομέα της εμπορίας και της κατανάλωσης των προϊό¬ 
ντων, τις διαδοχικές φάσεις πραγματοποίησης καθώς και 
το χρονοδιάγραμμα εκτέλεσης. 

δ) Το κόστος του σχεδίου, χωρίς φορολογική επιβά¬ 
ρυνση, σε ΕΟυ με μια ανάλυση κονδυλίων (βάσει συγκριτι¬ 
κών εκτιμήσεων όπου είναι αναγκαίο) και του σχετικού 
προγράμματος χρηματοδότησης. 

ε) Όπου είναι διαθέσιμη, η πιο πρόσφατη έκθεση πε¬ 
πραγμένων (δραστηριοτήτων) του ενδιαφερόμενου φο¬ 
ρέα. 

5. Η Επιτροπή πληροφορεί τον ενδιαφερόμενο φορέα 
για την απόφασή της σχετικά με την υποβληθείσα πρό¬ 
ταση πριν από την 1 η Ιουνίου του επόμενου έτους και συ¬ 
νάπτει σύμβαση με τους αιτούντες που οι προτάσεις τους 
έχουν επιλεγεί. 

6. Ο δικαιούχος μετά τον 4ο μήνα από την υπογραφή 
της σύμβασης με την Επιτροπή μπορεί να υποβάλλει αί¬ 
τηση στην Επιτροπή για να του χορηγηθεί προκαταβολή 


μέχρι 50% της Κοινοτικής συμμετοχής για τη δαπάνη του 
σχεδίου. 

Η χορήγηση της προκαταβολής προϋποθέτει τη σύ¬ 
σταση, υπέρ της Επιτροπής, εγγύησης ισοδυνάμου πο¬ 
σού. Η αποδέσμευση της εγγύησης πραγματοποιείται 
μόνο με συμφωνία της Επιτροπής. 

7. Η πληρωμή του υπολοίπου ποσού της κοινοτικής 
συμμετοχής εξαρτάται από την καλή εκτέλεση της σύμβα¬ 
σης και την υποβολή προς τον δικαιούχο, το αργότερο 
τρείς μήνες μετά την περάτωση της εκτέλεσης του σχε¬ 
δίου, έκθεσης για την εκτίμηση των αποτελεσμάτων από 
την πραγματοποιηθείσα ενέργεια ή ενέργειες. 

8. Ο δικαιούχος της συνδρομής διαβιβάζει στην Επι¬ 
τροπή, με δική του πρωτοβουλία ή μετά από σχετική αί¬ 
τηση, κάθε πληροφορία που αφορά την εκτέλεση του σχε¬ 
δίου και τίθεται στην διάθεση της Επιτροπής για οποιαδή¬ 
ποτε επαλήθευση ή έλεγχο. 

Κ. ΥΠΟΛΟΓΙΣΜΟΣ ΕΝΙΣΧΥΣΕΩΝ-Δ1ΚΑΙΟΛΟΓΗΤΙΚΑ 

Ο υπολογισμός των ποσών όλων των ανωτέρω ενισχύ¬ 
σεων θα γίνεται με βάση την εκάστοτε ισχύουσα ισοτιμία 
ΕΟυ προς δραχμή. Τα απαιτούμενα δικαιολογητικά θα κα- 
θορισθούν με αποφάσεις που θα εκδοθούν από τις Δ/ 
νσεις του Υπ. Γεωργίας (Δ/νση Προγραμματισμού και 
Διαρθρώσεων) και η ΔΙΔΑΓΕΠ, μέσα σε χρονικό διάστημα 
δύο (2) μηνών. 

Από τις δ/ξεις της απόφασης αυτής προκαλείται δα¬ 
πάνη για τον προϋπολογισμό εξόδων του Υπουργείου Γε- 
ωργίας, το ύψος της οποίας θα ανέλθει για τη δεκαετία 
1990 - 1999 στο ποσό των 387.429.598 δρχ. και θα βα¬ 
ρύνει τον Κ.Α. 5322 (δαπάνες που χρηματοδοτούνται από 
την κοινότητα) του προϋπολογισμού οικονομικών ενισχύ¬ 
σεων του Υπ. Γεωργίας. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 16 Ιουλίου 1993 

ο ΥΠΟΥΡΓΟΣ 

ΧΡ. ΚΟΣΚΙΝΑΣ 
--♦- 

Αριθ. 18268 (2) 

Σύσταση αμιγούς Δημοτικής Επιχείρησης στο Δήμο Λάρι¬ 
σας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΦΥΣΙ¬ 
ΚΟΥ ΑΕΡΙΟΥ ΛΑΡΙΣΑΣ»» (ΔΕΦΑΛ). 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις των άρθρων 260, 261, 262, 263, 264, 
265, 266, 267, και 287 του Π.Δ. 323/1989. 

2. Τις διατάξεις του Π.Δ. 250/1989 «περί μεταβίβασης 
αρμοδιοτήτων του Υπουργείου Εσωτερικών στους Νομάρ¬ 
χες». 

3. Την απόφαση του Υπουργού Εσωτερικών 25027/ 
1984 που δημοσιεύτηκε στο ΦΕΚ 244/1984 τ.Β'. 

4. Τις διατάξεις του άρθρου 11 παρ. 2 του Ν. 2130/ 
1983. 

5. Τις διατάξεις του άρθρου 27 του Ν. 20891/1992. 

6. Την αριθ. 230/1993 απόφαση του Δημοτικού Συμ¬ 
βουλίου Λάρισας. 

7. Την ΙΕ/593/16.7.1993 αξιολόγηση τηςΔ/νσης Περι¬ 
φερειακής Ανάπτυξης Θεσσαλίας, αποφασίζουμε: 

1. Συστήνουμε δημοτική επιχείρηση με την επωνυμία 

«Δημοτική Επιχείρηση Φυσικού Αερίου Λάρισας (ΔΕ- 
ΦΑΛ)» η οποία θα διέπεται από τις διατάξεις των άρθρων 
2β0 και επόμενα του Π.Δ. 323/1989. 

2. Σκοπός της επιχείρησης είναι: α) η προετοιμασία, 
ανάπτυξη, κατασκευή, διαχείριση και εκμετάλλευση του 
δικτύου φυσικού αερίου στην περιοχή Λάρισας, β) η δρα- 
στηριοποίηση σε συνεργασία τυχόν με άλλες ομοειδείς 
εταιρείες στον ευρύτερο ενεργειακό τομέα. 

3. Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερίδα 
της Κυβέρνησης. 

4. Έδρα της επιχείρησης είναι η πάλή της Λάρισας. 

5. Η επιχείρηση θα διοικείται από εννιαμελές (9μελές) 
διοικητικό συμβούλιο με την εξής σύνθεση: 

έξι (6) αιρετοί εκπρόσωποι του Δήμου, ένας (1) εκπρό¬ 
σωπος φορέα (ΤΕΕ) και δύο (2) πολίτες που έχουν σχέση 
με το αντικείμενο της επιχείρησης. 

Εφόσον οι εργαζόμενοι στην επιχείρηση ξεπερόσουν 
τους είκοσι (20) τότε ο ένας πολίτης θα αντικατασταθεΐ 
από ένα εκπρόσωπο των εργαζομένων. 

β. Διατίθεται από το Δήμο κεφάλαιο ύψους 50.000.000 
_ δρχ. το οποίο θα καλύψει τους μισθούς τεσσάρων ατόμων, 
' τα πρώτα έξοδα οργάνωσης και λειτουργίας και το κεφά¬ 
λαιο κίνησης το απαραίτητο για την απρόσκοπτη λειτουρ¬ 
γία της επιχείρησης τουλάχιστον για διάστημα δύο χρόνων 
(μέσα 1993-1995). Τα επόμενα έτη δράσης της επιχείρη¬ 
σης από το 1995 και μετά θα καλύπτονται οικονομικά από 
την μίσθωση του δικαιώματος της εκμετάλλευσης του 
Φ.Α. στην περιοχή της Λάρισας. 

7. Πόροι της επιχείρισης είναι τα έσοδα που θα προέρ¬ 
χονται από την διαχείριση και εκμετάλλευση του δικαιώ¬ 
ματος εκμετάλλευσης του Φ.Α. στην περιοχή της Λάρισας 
καθώς και από δάνεια και λοιπές επιχορηγήσεις, δωρεές 
και από την πώληση εκ μέρους του Φ.Α. 

8. Η επιχείρηση διαλύεται ύστερα από την παρέλευση 
του προσδιορισμένου χρόνου ζωής της εκτός και αν νό¬ 
μιμα έχει παραταθεί η ζωή της τα δε περιουσιακά της στοι¬ 
χεία που απομένουν μετά την εκκαθάριση επιστρέφονται 
στο Δήμο Λάρισας. 

9. Με βάση την εκπονηθείσα οικονομοτεχνική μελέτη 
σκοπιμότητα του έργου διανομής του Φ.Α. στην περιοχή 
μας αποδεικνύεται άμεσα και η οικονομική βιωσιμότητα 
και σκοπιμότητα της υπό σύσταση δημοτικής επιχείρησης 
προσδιορίζονται δε τα οικονομικά αποτελέσματα των 
πρώτων ετών δράσης της ως εξής: 

α. Έσοδα: το ποσό των 50.000.000 δραχμών θα αποτε- 
λέσει το αρχικό κεφάλαιο της επιχείρησης και θα διατεθεί 
από το Δήμο Λάρισας σε δύο φάσεις, 25.000.000 δρχ. τσ 
έτος 1993 και 25.000.000 δρχ. το έτος 1994. 

10. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση και η λειτουργία, η δια¬ 
χείριση και εποπτεία της επιχείρησης διέπονται από τις 
σχετικές με τις Δημοτικές και Κοινοτικές Επιχειρήσεις 
διατάξεις του ΔΚΚ (Π.Δ. 323/1989) και την αριθ. 25027/ 
1984 απόφαση του Υπουργού Εσωτερικών. 

11. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Λάρι¬ 
σας ύψους 25.000.000 δρχ. για το τρέχον οικονομικό 
έτος. 

Για τη δαπάνη αυτή έχει εγγράφει σχετική πίστωση στον 
προϋπολογισμό του Δήμου με ΚΑ 212.802. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Αυγούστου 1993 
Ο Νομάρχης 

ΓΕΩΡΓΙΟΣ ΚΑΠΑΝΤΖΟΓΛΟΥ 

- 4 - 

Αριθ. 13230 (3) 

Τροποποίηση συστατικής πράξης της Δημοτικής Τουρι¬ 
στικής Επιχείρησης Βόλου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 260 του Π.Δ/τος 323/89 
(Δημοτικός και Κοινοτικός Κώδικας). 

2. Τις διατάξεις του Π.Δ/τος 250/89 (Μεταβίβαση αρ¬ 
μοδιοτήτων του Υπουργού Εσωτερικών στους Νομάρ¬ 
χες). 

3. Την απόφαση του Υπουργού Εσωτερικών 47955/ 
15.7.1986 (ΦΕΚ 667/Β/86), με την οποία συστήθηκε η 
Δημοτική Τουριστική Επιχείρηση Βόλσυ, όπως αυτή τρο¬ 
ποποιήθηκε μεταγενέστερα. 

4. Την 232/1993 απόφαση του δημοτικού συμβουλίου 
Βόλου, αποφασίζουμε: 

Τροποποιούμε την παρ. 7 της 479551 /15.7.86 απόφα¬ 
σης του Υπουργού Εσωτερικών όπως αυτή διαμορφώθηκε 
μεταγενέστερα, ως εξής: 

«Ο Δήμος Βόλου διαθέτει στην Επιχείρηση χρηματικό 
ποσό 555.000.000 δραχμών ως αρχικό κεφάλαιό της». 

Κατά τα λοιπά ισχύουν οι προηγούμενες αποφάσεις του 
Υπουργού Εσωτερικών και του Νομάρχη. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Βόλου ύψους 
110.000.000 δραχμών για το οικονομικό έτος 1993 και θα 
καλυφθεί με τροποποίηση του προϋπολογισμού από το 
δημοτικό συμβούλιο και σε βάρος του ΚΑ 2129 ε 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 18 Αυγούστου 1993 

Ο ΝΟΜΑΡΧΗΣ 
ΘΕΟΔ. ΜΕΡΤΖΙΑΝΗΣ 

-♦- 

Αριθ. 8855 (4) 

Αναπροσαρμογή αχθοφορικών δικαιωμάτων. 

Ο ΝΟΜΑΡΧΗΣ ΧΙΟΥ 

Σύμφωνα με: 

α) Τις διατάξεις του άρθρου 10 του Ν.1940/91 (ΦΕΚ 
40Α/18.3.91) «Περί Μονάδας Ειδικών Αποστολών Λιμενι¬ 
κού Σώματος (ΜΕΑ/ΛΣ) και άλλες διατάξεις περί αυτού» 
που αντικαθιστά το άρθρο 156 του Ν.Δ. 187/73 (ΦΕΚ 
261Α/13.10.73) «Περί ΚΔΝΔ». 

β) Τις διατάξεις του Π.Δ. 338/83 (ΦΕΚ 119Α/ 
8.9.83). 

γ) Τον αριθ. 38 Ειδικό Κανονισμό Λιμένα Χίου που μας 
υποβλήθηκε με αναφορά της Λιμενικής Αρχής, με τις δια¬ 
τάξεις του οποίου ρυθμίζονται θέματα που αφορούν την 
εύρυθμη λειτουργία του Λιμένα Χίου. 

δ) Το άρθρο 29 Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

ε) Το γεγονός ότι από τις διατάξεις της παρούσας από¬ 
φασης δεν προκαλεΐται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο πάνω Ειδικό Κανονισμό Λιμένα 
Χίου με αριθμ. 38. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΧΙΟΥ 
ΜΕ ΑΡΙΘΜ. 38 

Περί αναπροσαρμογής άχθοφορικών δικαιωμάτων. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΧΙΟΥ 
Έχοντας υπ’ όψη: 

α) Τις διατάξεις του δια του από 9 Ιουνίου 1948 Β.Δ. 
Κωδικοποιημένου Νόμου 499/47 «Περί πειθαρχικής 
εξουσίας των Προϊσταμένων Λιμενικών Αρχών» (ΦΕΚ 
162Α/47) συνδυαζόμενες με τα άρθρα 141 -157 του Ν.Δ. 
187/73 με το οποίο κυρώθηκε ο Κώδικας Δημοοίου Ναυ¬ 
τικού Δικαίου (ΦΕΚ 261Α/3.10.73). 

β) Το άρθρο 156 του Ν.Δ. 187/73 (ΦΕΚ 261 Α/3.10.73) 
«Περί ΚΔΝΔ» όπως αυτό αντικαταοτάθηκε με το άρθρο 10 
του Ν. 1940/91 (ΦΕΚ 40Α/91) «Περί Μονάδας Ειδικών 
Αποστολών Λιμενικού Σώματος (ΜΕΑ/ΛΣ) και άλλες δια¬ 
τάξεις περί αυτού». 

γ) Τις διατάξεις του Ν.Δ. 444/70 «Περί αρμοδιότητας 
του Λ.Σ. και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39Α). 

δ) Το άρθρο 29Α του Ν. 1558/85 όπως προοτέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, διατάσσουμε: 

Άρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονιομός Λιμένα Χίου ισχύει στην 
θαλάσσια και χερσαία ζώνη του, τους λιμένες, τους όρ¬ 
μους και την θαλάσσια έκταση της περιοχής δικαιοδοσίας 
της Λιμενικής Αρχής Χίου και των υφισταμένων της Λιμενι¬ 
κών Σταθμών και Υπαλλήλων Λιμένων, όπως αυτή καθορί¬ 
ζεται από τις κείμενες διατάξεις. . 

Άρθρο 2 

ΠΕΡΙΟΧΗ ΑΠΑΣΧΟΛΗΣΗΣ 

1. Η μεταφορά αποσκευών των επιβατών από το κατά¬ 
στρωμα και τις καμπίνες των Ε/Γ πλοίων εσωτερικού στην 
παραλία και μέχρι της πρώτης οικοδσμικής γραμμής της 
προκυμαίας και αντίθετα εκτελείται από τους αναγνωρι¬ 
σμένους από το Κ.Λ. ΧΙΟΥ αχθοφόρους λιμένα. 

2. Η μεταφορά των αποσκευών των επιβατών και των 
πληρωμάτων των πλοίων εξωτερικού εκτελείται από τους 
παραπάνω αχθοφόρους Λιμένα στην αίθουσα του Τελω¬ 
νείου προς εκπλήρωση των Τελωνειακών διατυπώσεων. 

Άρθρο 3 

ΑΧΘΟΦΟΡΙΚΑ ΔΙΚΑΙΩΜΑΤΑ 

Τα αχθοφορικά δικαιώματα Χίου αναπροσαρμόζονται 
και καθορίζονται ως εξής: 

1. Για επιβάτες που μεταφέρουν συνηθισμένες απο¬ 
σκευές βάρους μέχρι 25 κιλών. 


α) Για επιβάτες Α' θέσεως από 103 δρχ. σε 115 δρχ. 
β) » » Β’ » » 100 δρχ. σε 112 δρχ. 

β) » » Γ’ » » 87 δρχ. σε 97 δρχ. 

2. α) Για βαλίτσες, δέματα, σάκκους από 20 κιλά κατά 
τεμάχιο από 91 δρχ. σε 102 δρχ. 

β) Για βαλίτσες, δέματα, σάκκους από 20 κιλά μέχρι 50 
κιλά κατά τεμάχιο από 182 σε 204 δρχ. 

γ) Για μπαούλα, ηλεκτρικές συσκευές, έπιπλα, δέματα 
άνω των 50 κιλών κατά τεμάχιο από 305 δρχ. σε 342 δρχ. 

Άρθρο 4 
ΕΞΑΙΡΕΣΕΙΣ 

1. Δεν εισπράττονται αχθοφορικά δικαιώματα στις πα¬ 
ρακάτω περιπτώσεις: 

α) Στα εισιτήρια που εκδίδονται βάοει κατάστασης επι¬ 
βίβασης στους οπλίτες των Ενόπλων Δυνάμεων και Σωμά¬ 
των Ασφαλείας. 

β) Στα εισιτήρια απορίας που εκδίδονται από την Λιμε- 
νιια^ Αρχή Χίου. 

γ) Από επιβάτες των τοπικών γραμμών Χίου - Οινουσών 
και Χίου - Ψαρρών. 
δ) Στα παιδικά εισιτήρια. 

2. Τα παραπάνω δικαιώματα μειώνονται στο μισό προ- 
κειμένου για άνδρες των Ενόπλων Δυνάμεων και των Σω¬ 
μάτων Ασφαλείας που δεν μετακινούνται με κατάσταοη 
επιβίβασης. 

3. Στα εισιτήρια που εκδίδονται με έκπτωση ύστερα από 
σχετικές αποφάσεις του ΥΕΝ θα παρέχεται η αντίστοιχη 
έκπτωση. 

4. Επιβάτες κάτοχοι εισιτηρίου μετ’ επιστροφής υπο- 
χρεούνται στην καταβολή του αχθοφορικού δικαιώματος, 
που αναλογεί κατά την παρουσίασή τους στο ναυτικό πρα¬ 
κτορείο προς δήλωση ημέρας επιστροφής. 

Άρθρο 5 

ΚΑΒΟΔΕΤΙΚΑ ΔΙΚΑΙΩΜΑΤΑ 
Η αμοιβή των αχθοφόρων που ασχολούνται με την 
πρόσδεση και τη λύση των κάβων των πλοίων τα οποία πα¬ 
ραβάλλουν ή πρυμνοδετούν στους προβλήτες του λιμέ- 
νος, καθορίζονται ως εξής: 
α) Δια πλοία μέχρι 500 ΚΟΧ καταβάλλεται καμμία δρχ. 
β) Δια πλοία από 501-1000 ΚΟΧ 598 δρχ. 
γ) Δια πλοία από 1001-3000 ΚΟΧ 897 δρχ. 
δ) Δια πλοία μέχρι 3001-ΚΟΧ και άνω 1196 δρχ. 

Άρθρο 6 

ΠΡΟΣΑΥΞΗΣΗ ΔΙΚΑΙΩΜΑΤΩΝ 
Στις αμοιβές των άρθρων 3 και 5 του παρόντος Κανονι¬ 
σμού, που δεν προσαυξάνονται για οποιονδήποτε λόγο, 
συμπεριλαμβάνονται και η προσαύξηση κατά 15% για χο¬ 
ρήγηση δώρου - Χριστουγέννων - Πάσχα, 15% για χορή¬ 
γηση επιδόματος αδείας και 10% υπέρ του λογαριασμού 
επιδόματος γάμου. 

Άρθρο 7 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 
Από της ισχύος του παρόντα Ειδικού Κανονισμού κα- 
ταργούνται οι αριθ. 37 (ΦΕΚ 316Β790) και 35 (ΦΕΚ 932 
Β792) Ειδικοί Κανονισμοί Λιμένα Χίου. 

Η απόφαση αυτή να δημοσιευθεΐ στην Εφημερίδα της 
Αρθρο 8 Κυβερνήσεως. 

ΚΥΡΩΣΕΙΣ Χίος, 20 Αυγούστου 1993 


Οι παραβάτες του παρόντος Ειδικού Κανονισμού, του 
οποίου η εκτέλεσή του ανατίθεται στα Λιμενικά όργανα, 
ανεξάρτητα από τις συντρέχουσες αστικές ή ποινικές ευ- 
: θύνες κατά την ιοχύουσα νομοθεσία, υπόκεινται και στις 
κυρώσεις του άρθρου 157 του Ν.Δ. 187/83 (ΦΕΚ 261Α/ 
3.10.73) όπως τροποποιήθηκε με το Π.Δ. 207/85 (ΦΕΚ 
76Α73.5.85), το οποίο αντικαταστάθηκε με το Π.Δ. 
111/93 (ΦΕΚ 50Α793). 

Χίος, 31 Μαΐου 1993 

Ο Κεντρικός Λιμενάρχης 
Αντ/ρχος Λ.Σ. I. ΑΡΚΑΔΗΣ 

β) Ο Κανονιομός αυτός ισχύει από της δημοσίευσής του 
στην Εφημερίδα της Κυβερνήσεως. 


Ο Νσμάρχης 

ΝΙΚΟΛΑΟΣ ΧΡΙΣΤΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 29183/14.1.93 απόφαση του Νομάρχη Φθιώτιδας 
που δημοσιεύθηκε στο ΦΕΚ 40/3.2.93 (τ.Β’) επιφέρεται η 
εξής διόρθωση: 

Στην πρώτη παράγραφο του αποφασιστικού της αποφά- 
σεως μετά τη λέξη επωνυμία Αναπτυξιακός Σύνδεσμος 
9ης Γεωγραφικής Ενότητας Φθ/δας διορθώνεται στο σω¬ 
στό Αναπτυξιακός Σύνδεσμος 4ης Γεωγραφικής Ενότη¬ 
τας Ν. Φθιώτιδας. 

(Από τη Νομαρχία Φθιώτιδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




